﻿UNIVERSITATEA “ANDREI ȘAGUNA” DIN CONSTANȚA FACULTATEA DE ŞTIINŢE ECONOMICE MASTERATUL FINANŢAREA ŞI ORGANIZAREA AFACERILOR ÎN TURISM ŞI SERVICII REFERAT LA DISCIPLINA MANAGEMENTUL RESURSELOR UMANE Coordonator ştiinţific Masterand(ă) CONSTANȚA 2013UNIVERSITATEA “ANDREI ȘAGUNA” DIN CONSTANȚA FACULTATEA DE ŞTIINŢE ECONOMICE MASTERATUL FINANŢAREA ŞI ORGANIZAREA AFACERILOR ÎN TURISM ŞI SERVICII RECRUTAREA ŞI SELECŢIA RESURSELOR UMANE Coordonator ştiinţific Masterand(ă) CONSTANȚA 2013 CUPRINS INTRODUCERE……………………………………………...………...4 CAPITOLUL I – MANAGEMENTUL RESURSELOR UMANE 1.1 Definirea managementului resurselor umane……………...…..……..5 1.2. Principalele activităţi ale M.R.U………………………...………......6 CAPITOLUL II – RECRUTAREA ŞI SELECŢIA RESURSELOR UMANE 2.1. Recrutarea. Scopul şi importanţa recrutării personalului……………7 2.2. Metode de recrutare…………………...……………..………………9 2.3. Selecţia. Scopul şi importanţa selecţiei………………...…………..10 2.4. Metode de selecţie…………...…...………………………………...11 CAPITOLUL III – STUDIU DE CAZ PRIVIND RECRUTAREA ŞI SELECŢIA RESURSELOR UMANE ÎN CADRUL SC.COMDATA.SRL 3.1. Scurt istoric a SC.COMDATA.SRL ………………………………14 3.2. Recrutarea resurselor umane la SC.COMDATA.SRL ………….....15 3.3. Selecţia resurselor umane în cadrul organizaţiei……………...……17 CONCLUZII…………………………...………………...………….…19 BIBLIOGRAFIE…………………...…………….....…………...…….20 ANEXE…………………………………...…………………………….21 INTRODUCERE Recrutarea şi selecţia resurselor uname este o parte importantă în managementul resurselor umane deoarece îndeplineşte o condiţie esenţială pentru înfiinţarea şi funcţionarea unei organizaţii: asigurarea permanentă a forţei de muncă pentru ocuparea diferitelor posturi dintr-o organizaţie. O preocupare intensă pentru acest domeniu a apărut în ţara noastră odată cu creşterea investitorilor străini care căutau forţă de muncă ieftină şi de calitate. Acest lucru a dus la o adevărată concurenţă pe piaţa forţei de muncă şi prin urmare la creşterea interesului pentru înfiinţarea unor servicii specializate în recrutarea şi selecţia de personal. În prezent activitarea de recrutare şi selecţie a personalului constituie o adevarată provocare pentru unele organizaţii: în primul rând pentru că este nevoie de oameni specializaţi în domeniu pentru a efectua o recrutare şi o selecţie de personal de înaltă calitate iar în România această ramură este încă în dezvoltare. În al doilea rând există o limitare a resurselor umane pe piaţa forţei de muncă în anumite domenii de activitate. Scopul acestei lucrări nu constă doar într-o simplă prezentare şi enumerare a unor metode de recrutare şi selecţie a personalului, un obiectiv mult mai important este prezentarea unui caz concret . Informaţiile despre recrutarea specializată pe anumite arii vor fi obţinute în urma unui interviu. CAPITOLUL I MANAGEMENTUL RESURSELOR UMANE 1.1 Definirea managementului resurselor umane În prezent în literatura de specialitate există mai multe definiţii ale MRU. Numeroşi specialişti în domeniu au definit MRU astfel: * Funcţiunea care facilitează cea mai eficientă folosire a oamenilor în vederea realizării obiectivelor individuale şi organizaţionale; * Ansamblul de funcţii şi procese care au în vedere atragerea, motivarea, reţinerea şi menţinerea angajaţilor unei organizaţii; * Cuprinde toate activitaţile orientate spre factorul uman, având drept obiective: conceperea, proiectarea, utilizarea optimă, întreţinerea şi dezvoltarea socio-umană; * Complexul de activităţi orientare către utilizarea eficientă a capitalului uman în scopul realizării obiectivelor organizaţionale, simultan cu asigurarea condiţiilor ce garantează satisfacerea nevoilor angajaţilor; * Ansamblul deciziilor care afectează relaţiile dintre principalii parteneri sociali – patronul şi angajaţii – menite să asigure sporirea productivităţii şi a eficienţei activităţii economice. Se apreciază ca în prezent nu există o definiţie oficială unanim acceptată a managementului resurselor umane şi care să întrunească consensul specialiştilor în domeniu. Definiţiile menţionate nu conţin elemente contradictorii, ci se completează reciproc, fiecare definiţie contribuind la circumscrierea conţinutului managementului resurselor umane. 1.2. Principalele activităţi ale M.R.U. Activităţile managementului resurselor umane se împart în trei categorii principale: 1. Activităţi strategice, considerate activităţi de orientare şi concepţie (stabilirea politicilor de personal, planificarea pe termen lung etc); 2. Activităţi de consultanţă, care sunt, în esenţă, activităţi de consiliere (asistarea managerilor în aspectele cheie ale managementului personalului); 3. Activităţi operaţionale de zi cu zi care asigură o funcţie de servire (recrutarea de personal, evidenţele cu angajaţi etc.) Activitatea managerului de resurse umane are un puternic caracter interactiv ceea ce impune ca managerii de resurse umane pe lângă înalta lor pregatire profesională să aibă şi anumite aptitudini ca: - negociere; - putere de influenţă; - talentul de a se face respectaţi şi simpatizaţi de managerul general; - gândire strategică; - capacitate de consiliere şi de a influenţa echipa de conducere; - talent de a depista noi practici de socializare a personalului; - capacitatea de a perfecţiona continuu sistemul informaţional legat de MRU. CAPITOLUL II RECRUTAREA ŞI SELECŢIA RESURSELOR UMANE 2.1. Recrutarea. Scopul şi importanţa recrutării personalului Rolul recrutării este de a localiza, indentifica şi de a atrage acele persoane care au un potenţial pentru ocuparea unei anumit post într-o organizaţie. Procesul de recrutare răspunde la întrebarea: “Care din persoanele care au aplicat pentru post corespund cerinţelor postului?” Recrutarea este activitatea managementului resurselor umane care indentifică sursele de candidaţi calificaţi pentru ocuparea unui post şi îi determină să aplice pentru ocuparea unor posturi noi sau vacante în cadrul unei organizaţii. Condiţia primordială a succesului unei companii este atragerea şi reţinerea celor mai buni specialişti în ramura unde concurează. În acest scop, trebuie creat un climat de lucru în care fiecare angajat să-şi poată manifesta talentul şi să fie apreciat. Angajaţii valoroşi nu-şi mai doresc doar recompense materiale, ci şi împlinirea profesională printr-o muncă interesantă, utilă şi importantă, într-o organizaţie de care sunt mândri, cu conducători pe care îi apreciază şi care le inspiră respect. Aşa se explică rezultatele remarcabile din companiile în care angajaţii sunt încurajaţi să vină cu ideii propii. O nouă atitudine, de încredere şi consideraţie faţă de angajaţi este absolut necesară. În primul rând managerii nu mai pot conduce singuri, din cauza mediului complex şi a concurenţei acerbe. În al doilea rând, deoarece s-au schimbat felul de a gândi şi comportamentul angajaţilor. Ei nu mai fac un titlu de glorie din a lucra toată viaţa la acelaşi loc de muncă (îl schimbă pentru altele unde activitatea este mai interesantă, pachetul compensator mai bun). Decizia de angajare. Oricare ar fi motivul declanşării procesului de angajare, acesta trebuie precedat de o reflecţie matură, căci recrutarea, selecţia şi integrarea sunt costisitoare. În timpul procesului de angajare, trebuie avută tot timpul în vedere eficienţa procesului şi motivarea personalului existent. Este necesar a se urmări trei etape: 1. Este necesar un nou angajat? Poate că în organizaţie există persoane dornice şi capabile să preia sarcinile postului vacant, pentru un salariu mai mare. 2. Nu cumva ar trebui schimbate cerinţele postului rămas vacant? 3. Ce metode de recrutare şi selecţie ar reduce durata şi costul procesului, aducând angajaţii cei mai potriviţi. Fişa postului. Definitivând fişa postului se va şti unde vor fi căutaţi candidaţii şi cum vor fi selectaţi. Fişele posturilor vor fi modificate, astfel încât se va şti dacă profilul lor corespunde celui necesar. Au avut loc modificări ale structurii organizatorice sau procesul tehnologic a produs schimbări în specificul posturilor? Trebuie modificate fişele respective şi verificat dacă nu presupun o activitate prea intensă. Trebuie verificat dacă titularii au profilul corespunzător, sau este necesară specializarea lor, sau transferul de pe un post pe altul. Fişa postului trebuie sa clarifice criterile după care vor fi evaluaţi şi promovaţi angajaţii. Candidaţii pentru postul ce trebuie ocupat. Succesul angajării depinde în mare măsură de posibilitatea de a avea de unde alege. Cu cât numărul de candidaţi este mai mare, cu atât cresc şansele de a angaja pe cine trebuie. Având în vedere că în România piaţa forţei de muncă se caracterizează printr-un şomaj ridicat, cu un număr din ce în ce mai mare de persoane care caută de lucru, dificultatea activităţii de recrutare nu constă în găsirea anumitor persoane pentru ocuparea posturilor vacante în organizaţiei; problema care se pune este cum şi unde pot fi găsiţi candidaţii cei mai potriviţi, care prin calităţile lor să ofere garanţia performanţei. O serie de specialişti apreciază că în România recrutarea angajaţilor se face adesea în mod empiric, folosindu-se numai într-o mică masură practica existentă pe plan mondial. Multe organizaţii se confruntă cu dificultăţi specifice perioadei de tranziţie şi nu au locuri de muncă disponibile, iar cele care au nu aplică o metodologie adecvată de recrutare. Fiecare organizaţie trebuie să-şi stabilească planul şi strategiile propii de recrutare, în funcţie de obiectivele organizaţionale, de obiectivele specifice de resurse umane, de situaţia economico-financiară a organizaţiei, precum şi de alţi factori interni existenţi la un moment dat. 2.2. Metode de recrutare a resurselor umane Metodele de recrutare a resurselor umane sunt: 1. Anunţarea persoanelor din interiorul organizaţiei; 2. Anunţuri în ziar; 3. Colaborarea cu agenţiile de plasare a personalului; 4. Participarea la târgurile de joburi organizate în campusurile universitare; 5. Solicitarea sprijinului unor persoane cunoscute pentru a recomanda candidaţi; 6. Agenţia Naţională de Ocupare a Forţei de Muncă; 7. Utilizarea internetului; 8. Reţinerea candidaturilor spontane; 9. Apelarea la cererile de angajare publicate în presă de către persoanele aflate în căutarea unui loc de muncă; 10. Utilizarea bazei de date propii. Condiţiile generale priviind ocuparea postului vacant: * Să aibă minimum vârsta de 18 ani (16 ani); * Să aibă capacitate deplină de exerciţiu; * Să aibă starea de sănătate corespunzătoare postului pentru care candidează, atestată pe bază de examen medical de specialitate; * Să îndeplinească condiţiile de studii prevăzute postului respectiv; * Să nu fi fost condamnaţi pentru săvârşirea unei infracţiuni care ar face-o incompatibilă cu exercitarea sarcinilor postului respectiv; * Să câştige concursul sau să fi promovat examenul organizat pentru ocuparea postului. Condiţii specifice pentru ocuparea postului vacant: * Vechimea în specialitate cerută de specificul postului; * Studiile de specialitate necesare pentru ocuparea postului; * Necesitatea şi gradul de cunoaştere a unei limbi străine; * Necesitatea şi nivelul cunoştinţelor de operare/programare pe calculator. 2.3. Selecţia. Scopul şi importanţa selecţiei Selecţia resurselor umane este activitatea care constă în alegerea celui mai capabil candidat pentru desfăşurarea unei munci profesionale corespunzătoare unui anumit post sau loc de muncă. Selecţia resurselor umane se face pe baza pregătirii, aptitudinilor şi capacităţii de muncă ale candidaţilor. Selecţia resurselor umane este strâns legată de activitatea de recrutare întrucât o selecţie adecvată se poate face numai dacă recrutarea prealabilă asigură un număr suficient de candidaţi competitivi. Politica organizaţiei privind selecţia resurselor umane trebuie să precizeze: * criteriile de selecţie a candidaţilor; * modalităţile de culegere a informaţiilor necesare; * metodele de selecţie folosite; * evaluarea rezultatelor folosite, respectiv modul de apreciere a eficienţei procesului de selecţie. 2.4. Metode de selecţie Metodele prin care se efectuează selecţia resurselor umane se înscriu în două categorii: 1. Empirice, care nu se bazează pe criterii riguroase ci pe recomandări, impresii, modul de prezentare la o discuţie a candidaţilor, aspectul fizic al acestora; 2. Ştiinţifice, care se bazează pe criterii riguroase şi folosesc instrumente de factură ştiinţifică probată şi anume Curriculum Vitae, chestionare, teste, probe practice. Metodele de selecţie ştiintifice presupun : - criterii ştiintifice ; - metode şi tehnici adecvate ; - se desfaşoară în etape. Procesul de selecţie cuprinde următoarele etape: * luarea interviului pentru alegerea preliminară a candidaţilor; * completarea de către candidaţi a formularului de cerere de angajare; * intervievarea candidaţilor aleşi preliminar pentru selecţie; * testarea aceloraşi candidaţi pentru selecţie; * verificarea referinţelor candidaţilor respectivi; * efectuarea examenului medical al candidaţilor respectivi; * intervievarea finală a candidaţilor selectaţi; * luarea deciziei de angajare a candidaţilor selectaţi; * instalarea pe posturi a noilor candidaţi. Testele folosite în selecţia profesională ştiinţifică sunt de mai multe categorii: * de inteligenţă; * de personalitate ; * vocaţionale . Scopul selecţiei resurselor umane este să prevadă care dintre candidaţi va avea cele mai bune rezultate în postul pentru care se desfăşoară concursul de selecţie. De aceea, practic se utilizează următoarele criterii de selecţie: Informaţiile de fond, furnizate prin întocmirea şi prezentarea curriculum-urilor vitae (CV) şi a scrisorilor de motivaţie.Se apreciază că în această fază se elimină un număr mare de candidaturi (70-80 % din solicitări). Menţionăm, în context, faptul că în CV se urmăresc şi alte aspecte, legate de modul de prezentare, absenţa semnăturii, calitatea hârtiei utilizate, prezentarea documentelor în fotocopii, existenţa greşelilor de ortografie, sistematizarea informaţiilor şi altele. Completarea dosarelor de candidatură. Prin conţinutul lor, acestea trebuie să dea posibilitatea formării unui profil mai clar al canditatului şi mai ales, să determine în ce măsură acesta corespunde cerinţelor postului vacant. Interviurile de selecţie sunt , probabil cele mai uzuale tehnici de selecţie dar şi cel mai mult critate. Interviul este utilizat atât în selecţie, cât şi în promovare. CAPITOLUL III STUDIU DE CAZ PRIVIND RECRUTAREA ŞI SELECŢIA RESURSELOR UMANE ÎN CADRUL SC.COMDATA.SRL 3.1 Scurt istoric a SC.COMDATA SERVICE.SRL Societatea italiană Comdata Service aparţine grupului Comdata SpA, lider italian în servicii de outsourcing, Contact Center, Back Office, Document Management şi a fost fondată în 1987 ca o companie activă în domeniul de management al documentelor şi arhivare. Grupul Comdata are peste 6.000 de angajați și dispune de 12 de centre de operare numai în Italia și este în curs de dezvoltare în mod semnificativ la nivel internaţional. Grupul a dezvoltat și a comercializat un model unic de prestare de servicii integrate, care combină tehnologia inovatoare și consultanța . Comdata Group, este capabilă de a oferi pe piață o ofertă completă, care faciliteaza infrastructura tehnologică pentru aplicații, managementul și integrarea lor, pentru a prelua procese întregi de afaceri sau chiar procesul de transformare al unui business. În special, componentele acestui ofertei integrate sunt: BUSINESS PROCESS OUTSOURCING SERVICES, SYSTEM INTEGRATION, BUSINESS SOLUTIONS, OPERATIONAL EXCELLENCE & INNOVATION. Comdata se află pe piaţa de telecomunicaţii de aproximativ 20 de ani, oferind cea mai largă gamă servicii şi soluţii avansate, agregând la nivel naţional 12 centre operaţionale în Italia, dar şi 5 sucursale nearshore în România şi anume în Bucureşti, Craiova, Galaţi şi Constanţa dar şi Bulgaria în capitala acestei ţări, la Sofia. 3.2. Recrutarea resurselor umane la SC.COMDATA.SRL Pentru a satisface nevoia de personal, societatea COMDATA SERVICE.SRL apelează la mass-media locală unde ţinteşte cotidianele de mare tiraj şi la site-uri de specialitate cum ar fi www.bestjobs.ro, www.myjob.ro etc. Ca un aspect preliminar, viitori operatori back office şi call center trebuie sa îndeplinească o serie de condiţii, care să fie în acord cu specificul activităţii. Astfel, se impune un anumit nivel de pregătire şi vârsta minima 18 ani. Pentru a putea obtine o subpopulaţie a candidaţilor corespunzatoare, anunţul în mass-media (mesajul), cuprinde câteva cerinţe care trebuiesc neapărat îndeplinite de către persoana care va ocupa postul respectiv. Este deci necesar sa fie dezvoltat anunţul cu următoarele cerinţe: vârsta maximă, studii, cazier, capacitate de efort , corectitudine, loialitate, disciplină, putere de muncă. De asemenea este necesar ca solicitantul să depună un CV la sediul instituţiei. Anuţul publicitar ar avea următoarea structură: “Aveți cunoștințe de bază de limba italiană și de a folosi calculatorul? Acest lucru poate fi oportunitatea perfectă pentru tine. Societatea de servicii de telecomunicații (de back-office şi call-center), este în căutarea de personal pentru noul sediu din Constanţa. Pentru informaţii suplimentare vă puteţi adresa la sediul instituţiei, str. Ştefan cel Mare nr. 40, telefon 0341.100.388”. Viitorii candidaţi, se prezintă la firmă după ce au stabilit telefonic sau la sediul firmei data şi oră la care pot fi primiţi, iau legatură cu specialiştii în recrurarea personalului, în sensul demarării demersurilor pentru angajare. Primul pas este interviul. Acesta este de tip structural şi urmăreşte interesul solicitantului pentru postul de operator back-office sau call-center, salariul urmărit de acesta, disponibilitatea de muncă în schimburi, etc. Cerinţele cerute de angajator sunt următoarele: * cunoştinţe de limba italiană; * utilizarea pc-ului; * studii medii sau superioare. Pentru departamentul Call Center nivelul limbii italiene ar trebui să fie ridicat. Pentru departamentul de back-office la nivel de limba italiană candidatul trebuie să fie mediu spre avansat. Având în vedere faptul că interviul este un act de comunicare orală, mai mult sau mai puţin structurat, în formă de întrebări – răspunsuri acesta are ca obiectiv informarea reciprocă, evaluarea şi convingerea. Din mesajele verbale şi nonverbale interviatorul va încerca să afle dacă candidatul ar putea satisface cu success cerinţele postului şi dacă da, va încerca să-l convingă pe intervievat că postul şi organizaţia corespund nevoilor şi intereselor lui. Interviatorul societăţii COMDATA SERVICE.SRL va pune pe parcursul interviului şi întrebări în limba italiană pentru a-şi face idee de cunoştiinţele pe care candidatul le are cu privire la limba italiană. Candidatul este informat că în cazul în care va fi selectat în cadrul organizaţiei va participa în primele două săptămâni la cursuri de formare şi iniţiere care vor fi renumerate. Pe de altă parte, candidatul va avea posibilitatea să se lămurească dacă doreşte să se angajeze pe acel post şi dacă da, să convingă pe interviator că este exact persoana de care organizaţia are nevoie pe postul de operator back – office sau call – center. După interviu sunt eliminati cei ce care nu îndeplinesc cerinţele angajatorului şi cei care nu au atitudini concorde cu statutul de operator back – office sau call- center. Urmatoarea triere are loc la susţinerea testelor de limbă italiană. 3.3. Selecţia resurselor umane în cadrul organizaţiei După procesul de recrutare, selecţia joaca un rol deosebit de important în angajarea persoanei potrivite. Se va ţine seama de criteriile esenţiale în procesul de selecţie: loialitate, rezultate, vechime în muncă, pregatire profesională, cunoştiinţe de limba italiană etc. Comdata Service se ghidează în ceea ce priveşte recrutarea pe 6 principii, care de-a lungul timpului, s-au tranformat în valori: dezvoltarea profesională pe baza rezultatelor, pasiunea pentru client, relaţii profesionale transparente, un mediu de lucru fericit, responsabilitate, colaborare şi munca în echipă. În cadrul procesului de selecţie întreprins de firma Comdata Service se utilizează metode empirice. Motivul pentru care este utilizată această metodă este acela că în primele 10 zile cei selectaţi vor participa la cursuri de formare şi iniţiere. Cursurile sunt susţinute în limba italiană de către profesori formatori din Italia. Pe parcursul celor 10 zile de instruire cei selectaţi vor învăţa şi se vor familiariza cu programele de prelucrare de date cu caracter personal. Deşi selecţia este activitatea prin care se decide cine va fi angajat, firma Comdata Service acordă o importanţă deosebită recrutării şi atragerii de candidaţi, pentru ca aria selecţiei sa fie suficient de mare, astfel încat rata esecurilor profesionale să fie minimă. Suplimentar în orice situaţie se solicită şi prezentarea diplomelor care să ateste studiile efectuate. Examinarea medicală a angajaţilor se face în cadrul unei instituţiei specializate în acest sens, în cabinetul medical. Ulterior analizelor medicale se efectuează şi instructajul privind protecţia muncii. În ceea ce priveşte contractele individuale de muncă sunt folosite numai în prima fază cele cu durată determinată după care se vor folosi contractele individuale de muncă pe perioadă nedeterminată. La încheierea contractelor individuale de muncă se stabileşte o perioadă de probă de 5 zile. Pe această perioadă persoana în cauză se bucură de toate drepturile şi obligaţiile unui angajat. Iniţial integrarea noului angajat se face prin efectuarea unor vizite de ansamblu în incinta organizaţiei şi efectuarea insctuctajului de protecţie a muncii. Ulterior şeful de compartiment instruieşte persoana nou angajată asupra atribuţiilor de serviciu specifice locului de muncă şi îi atribuie un tutore (team lider), un ghid al angajatului, care să-i urmărească activitatea şi pentru a-i da unele explicaţii dacă nu a înţeles ceva. CONCLUZII Concluzia ce rezultă în privinţa celor care sunt în căutarea unui loc de muncă este că orice om va avea şansa să ocupe un post numai dacă va putea demonstra că are pregătirea, calităţile şi abilităţile necesare pentru a face o cât mai bună ofertă personală, fiecare individ trebuind să ştie să pună în evidenţă cât mai bine cunoştinţele şi calităţile pe care le posedă, să-şi elaboreze strategii proprii care să-l facă competitiv. Candidaţii reţinuţi în urma recrutării şi selecţiei, dacă vor corespunde criteriilor cerute de posturile vacante, vor avea un rol deosebit de important în obţinerea de succese pentru firmă şi vor constitui „prima şi adevărata ei bogăţie”. Cei ce fac angajările consideră, pe bună dreptate, că alegerea viitorilor colaboratori este determinantă. Din acest motiv decizia lor nu trebuie să fie luată în grabă, ea constituind veriga strategiei şi a echilibrului întreprinderii. Problema resurselor umane este şi va rămâne una esenţială pentru capacitatea firmelor de a face faţă schimbărilor din mediul intern şi extern, firma reuşind întotdeauna numai prin puterea oamenilor săi. De aceea este important ca în recrutarea şi selecţia personalului, principiile şi metodele perfect definite să fie respectate cu stricteţe, nerespectarea lor amenintând buna funcţionare şi chiar viitorul firmei. BIBLIOGRAGIE 1. Valentina Munteanu, Managemetul resurselor umane Note de curs 2. www.academiadeafaceri.ro/man_resurselor_umane.html 3. www.manager.ro/articole/resurse-umane/11 4. www.resurseumane-aur.ro ANEXE Anexa nr.1 CHESTIONAR PENTRU SELECŢIA PERSONALULUI Stimate candidat, Informaţiile pe care ni le veţi furniza prin intermediul acestui chestionar sunt strict confidenţiale. Vă mulţumim pentru colaborare. Solicitare pentru postul: ……………..............................…………. Nume:…………………………….Prenume: ………….................... Data naşterii: ………………..Cetăţenia: …………...…………… Starea civilă: □necăsătorit(ă) □căsătorit(ă) □divorţat(ă) □văduv(ă) Copii: …………………………………………………………….. Vârstele copiilor: ………………………………………………… Adresa:…………………………………………………………… Nr. telefon (acasă):…….......Nr. telefon (serviciu):……………....... 1. Starea sănătăţii Suferiţi de vreo boală care ar putea avea consecinţe negative asupra activităţii dvs.? □Da □Nu Este cazul unui handicap cu grad avansat? □Da □Nu Dacă da, aţi solicitat un certificat de handicapat? □Da □Nu Sunteţi de acord ca, înainte de angajare, să vă consulte un medic? □Da □Nu 2. Serviciul militar/civil Chemarea în armată □Este posibilă □Nu mai este cazul 3. Statutul juridic Aveţi cazier? □Nu □Da, din cauza ……………………………… Sunteţi implicat,în prezent, într-un proces penal? □Nu □Da, din cauza……………………………………………………………………… 4. Evoluţia de până acum: Scrieţi în ordine cronologică toate formele de învăţământ absolvite (inclusiv cursuri postliceale sau postuniversitare), cu datele de început şi de sfârşit, şi eventualele atestări obţinute. Numiţi toate activităţile pe care le-aţi desfăşurat ca practicant, voluntar etc. şi perioada (perioadele) în care aţi fost şomer:………………………………………………………… 5. Cunoştinţele profesionale de specialitate şi experienţa a) Limbi străine. În ce limbă puteţi să: CitiţiCorespondaţiVorbiţiTraduceţi b) Calculator. Ce programe? ……………………………………………..........................................………………………………………………………………………………...... c) Carnet de conducere. Ce categorie? …………………………………… d) Alte cunoştinţe:……………………………………………………….... 6. Informaţii referitoare la relaţia de muncă anterioară Decizia de plecare a fost luată de: □şeful dvs. □dvs. □ambele părţi Puteţi începe să lucraţi în organizaţia noastră din data de………………… Există o clauză de neconcurenţă? □Da □Nu Ultimul salariu lunar brut: Lei ………………………………………… Numărul salariilor lunare: ……………………………………………….. Primă de Crăciun: Lei ………………………………………………… Alte prime/Comisioane: Lei …………………………………………… 7. Alte informaţii pentru angajare Salariul dorit (brut/lună): Lei …………………………………………… Pregătire suplimentară dorită:…………………………………………… Aţi mai lucrat în organizaţia noastră? □Da □Nu Dacă da, la ce departament?……………………………………………… Aţi mai solicitat vreodată angajarea în organizaţia noastră? □Da □Nu Dacă da, pentru ce post?………………………………………………… Aveţi prieteni de familie sau rude care lucrează în firma noastră? □Da □Nu Dacă da, notaţi numele şi domeniul lor de activitate: …..………………… Ce alte activităţi mai profesaţi în afara serviciului?……………………… Ce funcţii onorifice văinteresează?............................................................... Aţi fi pregătit să vă mutaţi într-un alt departament? □Da □Nu Aţi călători, la cerere, în interes de serviciu? □Da □Nu Aţi fi dispus, la cerere, să faceţi ore suplimentare sau să lucraţi în ture? □Da □Nu Vă asigur că am răspuns sincer şi complet la toate întrebările. ...………...........................…….. ……………………… Anexa nr.2 SCRISOARE DE RESPINGERE A UNUI CANDIDAT Stimate domnule / doamnă.................., Vă mulţumim că ai răspuns recentei noastre oferte pentru postul de….......... Am fost încântaţi să aflăm din scrisoarea dumneavoastră de intenţie că sunteţi interesat să colaboraţi cu institutia noastră. Din păcate, am fost nevoiţi să ne restrângem căutările la acele CV-uri care faceau dovada tuturor calificarilor şi a experienţei cerută de postul anunţat. Deşi scrisoarea dumneavoastră nu vine direct în întâmpinarea cerinţelor noastre, vom pastra numele dumneavoastră în banca noastră de date, timp de 6 luni, în eventualitatea în care se va elibera un post care să corespundă solicitării, respectiv ofertei pe care ne-aţi facut-o. Vă mulţumim încă o dată pentru interesul acordat instituţiei noastre şi vă urăm mult succes în obţinerea locului de muncă dorit. Cu sinceritate, ------------------------- ( Semnatura) ------------------------- (Nume şi prenume) Manager Resurse Umane 